Μιχάλης Χατζηγιάννης

Ο **Μιχάλης Χατζηγιάννης** (Μιχαήλ Ασημακόπουλος) (Λευκωσία, 5 Νοεμβρίου 1978) είναι Ελληνοκύπριος τραγουδιστής και συνθέτης. Από την 1 Μαρτίου 2023 έως τις 11 Ιουλίου 2023 διετέλεσε υφυπουργός Πολιτισμού στην κυβέρνηση της Κύπρου υπό την προεδρία του Νίκου Χριστοδουλίδη.

Θεωρείται από τους δημοφιλέστερους και εμπορικότερους σύγχρονους καλλιτέχνες στην Ελλάδα, έχοντας στο ενεργητικό του μεγάλες επιτυχίες όπως το *Μόνο στα όνειρα*, το *Πάρτι*, το *Κρυφό φιλί*, το *Πιο Πολύ* και άλλες. Είναι μέλος του σωματείου «ΕΛΠΙΔΑ – Σύλλογος Φίλων Παιδιών με καρκίνο» και μάλιστα ανακηρύχθηκε από την Μαριάννα Βαρδινογιάννη «Καλλιτέχνης Ελπίδας 2019-2021».

## Βιογραφικά στοιχεία

Παρακολούθησε μαθήματα μουσικής στο Εθνικό Ωδείο Κύπρου και έδωσε εξετάσεις προπτυχιακού επιπέδου της Βασιλικής Ακαδημίας Μουσικής του Λονδίνου για πιάνο, κιθάρα και θεωρία. 

## Καριέρα
### 1998 - 2000
Τον Μάιο του 1998 εκπροσώπησε την Κύπρο στο Διαγωνισμό Τραγουδιού της Eurovision με το τραγούδι «Γέννεσις».

Στην Αθήνα γνωρίστηκε με τον  συνθέτη Γιώργο Χατζηνάσιο και επιλέχθηκε να τραγουδήσει στο άλμπουμ «Άγγιγμα Ψυχής» που περιέχει την μουσική και τα τραγούδια της  τηλεοπτικής σειράς του Αντέννα και κυκλοφόρησε τον Δεκέμβριο του 1998.

Το Μάρτιο του 1999 κυκλοφορεί το νέο cd single του Μιχάλη Χατζηγιάννη το soundtrack της ταινίας "Νετρίνο" περιέχει 4 νέα τραγούδια, σε μουσική και τραγούδια του Άλκη Παπαδόπουλου και Μάνου Ξυδού για την δραματική ταινία της Φίνος Φιλμ "Νετρίνο", Ο Μάνος Ξυδούς ερμηνεύει το ομώνυμο τραγούδι "Νετρίνο" σε μουσική: Άλκης Παπαδόπουλος & Μάνος Ξυδούς και στίχοι: Παναγιώτης Σπυρόπουλος, στο CD Single συμμετέχει ο Μπάμπης Στόκας ερμηνεύει το τραγούδι "Υπάρχουν Δρόμοι Στο Σκοτάδι" σε μουσική: Άλκης Παπαδόπουλος και στίχοι: Μπάμπης Στόκας, κι άλλο ένα επίσης "Τώρα (Avá)" είναι διασκευή του I Muvrini σε μουσική: Jean-Francois Bernardini κι ελληνικοί στίχοι: Μάνος Ξυδούς κι ερμηνεύει ο Μιχάλης Χατζηγιάννης ντουέτο με τον Μπάμπη Στόκα, ο Μιχάλης Χατζηγιάννης ερμηνεύει με τη Χοντρή Φωνή το τραγούδι "Υπάρχουν Χρυσόψαρα Εδώ"

### 2000-2010
Το Μάρτιο του 2000 ο Χατζηγιάννης κυκλοφόρησε τον πρώτο προσωπικό του δίσκο στην Ελλάδα με μεγαλύτερη επιτυχία στο έτος το " Μόνο στα όνειρα" και το 2001 το " Δεν έχω χρόνο". Έπειτα τα "Κρυφό Φιλί", "Μόνος Μου", "Ακατάλληλη Σκηνή" και "Live" έγιναν όλα τριπλά πλατινένια και τον καθιέρωσαν πρώτο στα ραδιόφωνα και στις sold out συναυλίες του. Το τραγούδι του "Δε φεύγω" κέρδισε το βραβείο του καλύτερου ελληνικού τραγουδιού στα πρώτα μουσικά βραβεία Κύπρου το 2006.   

Το 2006 κυκλοφορεί το πρώτο του Live Cd. Τον Δεκέμβριο του 2006 κυκλοφόρησε τον δίσκο "Φίλοι και Εχθροί" με το πιο επιτυχημένο τραγούδι από όλα της δεκαετίας του 2000 "Χέρια Ψηλά" όπως ανακοινώθηκε επίσημα από την I.F.P.I..  Το 2007 συνεργάστηκε με τους Reamonn στο κομμάτι "Tonight" και κυκλοφόρησε το "Πιο πολύ". Τέλη του 2007 κυκλοφορεί το δεύτερο του live άλμπουμ.

Το 2007 αναδείχθηκε σε θριαμβευτή στα Μουσικά Βραβεία Αρίων όπως έγινε και το 2005 αυτή τη φορά με 8 συνολικά βραβεία, ανάμεσά τους αυτά του καλύτερου  τραγουδιστή και του καλύτερου δίσκου για το " Φίλοι και Εχθροί". Το 2008 κυκλοφόρησε το 7ο άλμπουμ του με τον συμβολικό τίτλο "7" που περιέχει 11 τραγούδια από τα οποία τα περισσότερα έγιναν άμεσα επιτυχίες και το άλμπουμ το εμπορικότερο της χρονιάς 2008 .

Το καλοκαίρι του 2009 βγήκε η special edition του "7" η οποία μαζί με τα 11 γνωστά κομμάτια περιέχει και 2 remixes: το «Είσαι εδώ» σε συνεργασία με το R'n'B συγκρότημα τους Otherview και το «Ανάποδα Reverse Sumka Remix».

### Δεκαετία 2000-10
Ο Χατζηγιάννης έκλεισε τη δεκαετία 2000-10 παίρνοντας το ειδικό βραβείο "Best Selling Artist of the Decade" από την δισκογραφική του εταιρεία Universal, κάνοντας πωλήσεις πάνω από 3.500.000 αντίτυπα.

### 2011-σήμερα
Στις αρχές φθινοπώρου του 2011 κυκλοφόρησε το soundtrack της ταινίας «Λούφα και παραλλαγή: Σειρήνες στη στεριά» με τον τίτλο "Αξίζω"  ενώ τον Δεκέμβριο του ίδιου χρόνου παρουσίασε το νέο του άλμπουμ με τίτλο "Θάρρος ή αλήθεια". 

Στις αρχές Ιουνίου 2012 ολοκλήρωσε το δεύτερο αγγλόφωνο άλμπουμ του που κυκλοφόρησε στην Ευρώπη. Στις 24 Ιουνίου 2012 κυκλοφόρησε σε Βέλγιο και Λουξεμβούργο το νέο αγγλόφωνο τραγούδι του με τίτλο "We Own The World Tonight" σε latin ρυθμό. 

Το 2016 συνεργάζεται πρώτη φορά με την Λίνα Νικολακοπούλου στο τραγούδι "Κράτα με εδώ". Η συνεργασία τους επαναλαμβάνεται και το 2017 με το τραγούδι "Κοίτα με".

Το 2013 κυκλοφόρησε το άλμπουμ "Η αγάπη δυναμώνει" που έγινε πλατινένιος, ξεπερνώντας τα 12.000 αντίτυπα, ενώ το 2017 συνεργάζεται πρώτη φορά με την Λίνα Νικολακοπούλου. 
Το 2018, βραβεύτηκε ως ο «Δημοφιλέστερος Άντρας της 20ετίας Super» από τα κυπριακά μουσικά βραβεία Super Music Awards. Επίσης, το άλμπουμ του που κυκλοφόρησε το 2017 με τίτλο "Έρωτας αγκάθι" βραβεύτηκε ως «Άλμπουμ της Χρονιάς»,  και πάλι σε συνεργασία με την Λίνα Νικολακοπούλου.

Τον Δεκέμβριο του 2019, παρουσιάζει ένα νέο τραγούδι με τίτλο "Η καλύτερή μου φίλη", το οποίο είναι και το  τραγούδι των τίτλων της βωβής ταινίας «Τσάρλι» του Θανάση Τσαλταμπάση. Για το βίντεο κλιπ του μάλιστα, χρησιμοποιήθηκαν σκηνές από την ταινία.

Το 2020 κυκλοφόρησε δυο τραγούδια, το "Χορεύω" που έγινε ραδιοφωνική επιτυχία αφού παρέμεινε στην πρώτη θέση των playlists των ραδιοφωνικών σταθμών για 10 εβδομάδες  και το "Μην αργείς". Το "Μην αργείς"  έγινε η μεγαλύτερη ραδιοφωνική επιτυχία της Κύπρου μέσα στο 2021  και ο Μιχάλης Χατζηγιάννης ο πιο πολυακουσμένος καλλιτέχνης στα ελληνικά ραδιόφωνα μιας και ήταν ο μόνος με 3 επιτυχίες στο Top 20. 

Το 2022 συνεχίζει την sold out περιοδεία του 2021 με την Άλκηστις Πρωτοψάλτη ενώ στο Chart Show κερδίζει την 1η θέση του πιο επιτυχημένου τραγουδοποιού των τελευταίων 25 ετών στην Ελλάδα. 

Στο Mega επέστρεψε το 2023 για την Παρουσίαση της μουσικής εκπομπής Σπίτι με το Mega με πρωτιά στη τηλεοπτική τηλεθέαση

Το καλοκαίρι του 2024 κυκλοφορεί ολοκληρωμένο ψηφιακό άλμπουμ του με τίτλο Terra Incognita περιέχοντας 21 τραγούδια εκ των οποίων τα 9 είναι ολοκαίνουργια, ξεχωρίζοντας το Απ' το 1 ως το 100* στην 1η εβδoμάδα κυκλοφορίας μετράει πάνω από 1.000.000 προβoλές με αποτέλεσμα να γίνει viral. [https://www.antenna.gr/music-news-powered-by-heaven-music/article/57/913811/o-mixalis-xatzigiannis-metraei-pano-apo-1-ekatommyrio-proboles-me-to-apo-to-1-os-to-100- 21]

== Δικαστικές διαμάχες ==
Το 2009 όταν ο Μιχάλης Χατζηγιάννης επανακυκλοφόρησε τον προσωπικό του δίσκο με γενικό τίτλο "7" ανάμεσα στα τραγούδια συμπεριλαμβανόταν και το "Κάτι λείπει". Ο τραγουδοποιός Δημήτρης Παναγόπουλος κατέθεσε Αγωγή κατά του τραγουδιστή για [[Πνευματική ιδιοκτησία|κλοπή πνευματικής ιδιοκτησίας]] γιατί όπως υποστήριζε ο Χατζηγιάννης είχε *αντιγράψει*  παράνομα από το τραγούδι "Αύρα" το εναρκτήριο τετράμετρο.  <br />
Η υπόθεση εκδικάστηκε σε πρώτο βαθμό στο Ειρηνοδικείο Αθηνών το [[2012]] και σε δεύτερο βαθμό στο Εφετείο το [[2014]] όπου και τελεσιδίκησε εις βάρος του Μιχάλη Χατζηγιάννη. Σύμφωνα με το σκεπτικό του δικαστηρίου : *«..Είναι απαραίτητο να επισημανθεί ότι τον πρώτο εναγόμενο (τον Μιχάλη Χατζηγιάννη) βαρύνει υπαιτιότητα (δόλος) ως προς την προσβολή του δικαιώματος πνευματικής ιδιοκτησίας του ενάγοντος (του Δημήτρη Παναγόπουλου), αφού η μουσική σύνθεση με τον τίτλο "ΑΥΡΑ" θεωρείται ένα κλασικό και διαχρονικό ελληνικό τραγούδι...Ο δε πρώτος εναγόμενος ως καταξιωμένος συνθέτης σύγχρονης ελληνικής μουσικής, αποδεικνύεται ότι γνώριζε τη σύνθεση αυτή και αποφάσισε να αντιγράψει παράνομα τη μελωδική της ιδέα που αναφέρεται προηγουμένως στο σκεπτικό της απόφασης αυτής κατά τη σύνθεση του δικού του τραγουδιού με τον τίτλο "ΚΑΤΙ ΛΕΙΠΕΙ"...»''. Ο Χατζηγιάννης αρνήθηκε ότι γνώριζε το τραγούδι και είχε, μάλιστα, καταθέσει και αγωγή για συκοφαντική δυσφήμηση ενάντια στον Παναγόπουλο, όταν εκείνος είχε ξεκινήσει  τη διεκδίκηση της αναγνώρισης της παραβίασης των πνευματικών του δικαιωμάτων.

### Δικαστικο - φορολογικές διαμάχες
Το Σ.Δ.Ο.Ε. απασχόλησε πρώτη φορά ο Μιχάλης Χατζηγιάννης, το 2012, εξαιτίας της αγοράς του πολυτελούς σκάφους "Ζεμί". Ο τραγουδιστής, αγόρασε το 2012, ένα σκάφος 18 μέτρων, δώρο στην τότε αγαπημένη του Ζέτα Μακρυπούλια (το όνομα του σκάφους είναι τα δυο πρώτα γράμματα από τα ονόματα του ζεύγους). Το κότερο είχε εκείνη την εποχή αξία ανάμεσα στα 800.000 και 1.200.000 ευρώ , ενώ ο Χατζηγιάννης φέρεται να πλήρωσε μόνο 380.000 ευρώ στον Έλληνα επιχειρηματία από όπου το αγόρασε.  Ύστερα από έλεγχο του Σ.Δ.Ο.Ε. διαπιστώθηκε ότι το σκάφος ήταν δηλωμένο ως επαγγελματικό - ανήκε σε ναυτιλιακή εταιρεία - προκειμένου ο τραγουδιστής να πληρώνει λιγότερους φόρους. Η υπόθεση έληξε με την επιβολή και πληρωμή των διαφυγόντων φόρων και προστίμων ύψους 15.000 ευρώ και τη μετατροπή του σε σκάφος αναψυχής.

Το 2014, όντας πλέον στο στόχαστρο των οικονομικών υπηρεσιών, το «Κέντρο Ελέγχου Φορολογουμένων Μεγάλου Πλούτου» (ΚΕΦΟΜΕΠ), έδωσε εντολή να διενεργηθεί έλεγχος στα βιβλία του, λόγω δυο εμβασμάτων συνολικής αξίας 5.300.000 ευρώ που είχε στείλει στη Κύπρο τα έτη 2010 και 2011. Σύμφωνα με την εφορία, οι φορολογικές του δηλώσεις, δεν δικαιολογούσαν τα ποσά των εμβασμάτων και γι' αυτό το λόγο του επεβλήθη όχι μόνο πρόστιμο  αλλά και εξοντωτική φορολόγηση. Ωστόσο μετά από προσφυγή στη διοικητική δικαιοσύνη, και αλεπάλληλες εφέσεις επί των αποφάσεων και από τις δυο πλευρές, το ΣτΕ τον απάλλαξε από τις κατηγορίες αλλά και τις χρηματικές αποζημιώσεις, το 2017.

Το 2021, το όνομά του περιλαμβανόταν στη λίστα των Pandora Papers, "μία από τις μεγαλύτερες διαρροές οικονομικών εγγράφων με αποκαλύψεις για τον μυστικό πλούτο", ως κάτοχος της Talanto Capital Markets, με έδρα στις Βρετανικές Παρθένες Νήσους. 

## Δισκογραφία
; Ελλάδα
* Νετρίνο (CD Single/Soundtrack) (1999): (Πλατινένιο σε Ελλάδα και Κύπρο) [BMG Greece]
* Παράξενη γιορτή (2000): (Πλατινένιο σε Ελλάδα και Κύπρο) [BMG Greece]
* Δεν έχω χρόνο (CD Single) (2001): (Ελλάδα: Πλατινένιο) [BMG Greece]
* Best Of 1998-2001 (2CD's/DVD) (2003) (Ελλάδα: Πλατινένιο) [BMG Greece]
* Κρυφό φιλί (2002) + Κρυφό Φιλί (β' έκδοση) (2003): (Ελλάδα: 3Χ Πλατινένιο Κύπρος: 2Χ Πλατινένιο) [Universal Music Greece]
* Μόνος μου (CD Single) (2003): (Ελλάδα: 3Χ Πλατινένιο Κύπρος:Πλατινένιο) [Universal Music Greece]
* Ρ20 (CD Single/Soundtrack) (2004): (Ελλάδα: Πλατινένιο) [Universal Music Greece] 
* Ακατάλληλη σκηνή (2004) + Ακατάλληλη Σκηνή β' έκδοση (2005): (Ελλάδα: 3Χ Πλατινένιο Κύπρος: Πλατινένιο) [Universal Music Greece]
* Όνειρο ζω (CD Single) (2005): (Ελλάδα: 3Χ Πλατινένιο) [Universal Music Greece]
* LIVE (2006): (Ελλάδα: 3Χ Πλατινένιο Κύπρος: Πλατινένιο) [Universal Music Greece]
* Όλα ή τίποτα (CD Single) (2006): (Ελλάδα: 2Χ Πλατινένιο) [Universal Music Greece]
* Φίλοι & εχθροί (2006) + Φίλοι & Εχθροί (Special Edition) (2007): (Ελλάδα: 4Χ Πλατινένιο Κύπρος: 3Χ Πλατινένιο) [Universal Music Greece]
* Πιο πολύ (CD Single) (2007): (Ελλάδα: Πλατινένιος) [Universal Music Greece]
* Ζωντανά στο Λυκαβηττό (2007): (Ελλάδα: 2ΧΠλατινένιος Κύπρος: Χρυσό) [Universal Music Greece]
* 7 (2008) + 7 Special Edition (2009): (Ελλάδα: 5Χ Πλατινένιος Κύπρος: 2Χ Πλατινένιο) [Universal Music Greece]
* Κολάζ (2009): (Ελλάδα: 4Χ Πλατινένιος Κύπρος: Πλατινένιος) [Universal Music Greece]
* Το Καλύτερο Ψέμα (2010): (Ελλάδα: 5Χ Πλατινένιος Κύπρος: 2Χ Πλατινένιο) [Universal Music Greece]
* 4 Μπαλάντες (CD Single) (2011): (Με κυριακάτικη εφημερίδα) [Universal Music Greece]
* LIVE 2011 (2011): (Με κυριακάτικη εφημερίδα) [Universal Music Greece]
* 2 Νέα ακυκλοφόρητα τραγούδια (2011): (Με κυριακάτικη εφημερίδα) [Universal Music Greece]
* Θάρρος ή αλήθεια (2011): (Ελλάδα: 2ΧΠλατινένιος) [Universal Music Greece]
* Η Αγάπη Δυναμώνει (2013): (Ελλάδα: Πλατινένιος Κύπρος: Πλατινένιο) [Cobalt Music Greece]
*Όρκος Σιωπής (2015) [Cobalt Music Greece]
* Οι Επιτυχίες 2002-2016 (2CD's/DVD) (2016) [Cobalt Music Greece]
*Έρωτας Αγκάθι (2017) [Cobalt Music Greece]
*Da Capo - Από Την Αρχή (2018) [Cobalt Music Greece]
*Η Καλύτερή Μου Φίλη (2019) [Heaven Music Greece]
*Μιχάλης Χατζηγιάννης - Unplugged (2020) [Heaven Music Greece]
*Χορεύω (2020) [Heaven Music Greece]
*Μην αργείς (2020) [Heaven Music Greece]
*Το θαύμα (2021) [Heaven Music Greece]
*Κανένας μόνος (2021) [Heaven Music Greece]
*Κομμένα τα πρέπει (2021) [Heaven Music Greece]
*Εσύ είσαι πάνω από όλα (2022) [Heaven Music Greece]
*Με πονάει (2023) [Heaven Music Greece]
*Όλα πολύ (2023) [Heaven Music Greece]
*Terra Incognita (2024): (Ελλάδα:Χρυσός) [Heaven Music Greece]
;
;Ευρώπη

* Mihalis (2010) (Ευρώπη) [Universal Music Greece]
;
;Συμμετοχές:

* Άγγιγμα ψυχής (1998) (Ελλάδα: Πλατινένιος) [BMG Greece]

* Τίποτα δεν κρύβεται κάτω απ' τον ήλιο (2000) (το συγκρότημα Σύννεφα Με Παντελόνια στο τραγούδι "Βυθίζομαι σ' αυτό που μισώ") (Ελλάδα: Χρυσό) [BMG Greece].
* Η ορχήστρα του 5ου γαλαξία (2001) (Με το τραγούδι "I need your love") (Ελλάδα: Χρυσό) [BMG Greece].
* Παράξενο φως (2001) (Ντουέτο με την Χαρούλα Αλεξία στο τραγούδι «Σ'αγαπώ, σ' αγαπώ») (Ελλάδα: Χρυσό) [Sony Music Greece].
* Βάλε μουσική (2003) (Ντουέτο με την Δέσποινα Ολυμπίου στο τραγούδι «Να 'σουν αλλιώς») (Ελλάδα: Πλατινένιο) [Universal Music Greece].
* Έχουμε λόγο (2004) (Ντουέτο με την Δέσποινα Ολυμπίου στο τραγούδι «Να 'σουν αλλιώς») (Ελλάδα: Πλατινένιο) [Universal Music Greece].
*Ως εκεί που η καρδιά μπορεί να αντέξει (2005) (Με bonus τραγούδια Μια γλυκιά μελωδία, Απόψε και Ως εδώ) Ελλάδα:(Χρυσό) [Sony BMG Music Greece]
*Βροχή των αστεριών (2006) (Με τα τραγούδια ) [Sony BMG Music Greece]
* Μαζί χωριστά (2007) + Μαζί χωριστά (Golden Edition) (Ντουέτο με την Δέσποινα Ολυμπίου στο τραγούδι «Ο Παράδεισος Δεν Φτιάχτηκε Για Μας») (Ελλάδα: Χρυσό) [Universal Music Greece].

## Παραπομπές


Κατηγορία:Έλληνες τραγουδιστές
Κατηγορία:Έλληνες τραγουδιστές ποπ
Κατηγορία:Έλληνες τραγουδοποιοί
Κατηγορία:Έλληνες συνθέτες
Κατηγορία:Έλληνες στιχουργοί
Κατηγορία:Έλληνες μουσικοί
Κατηγορία:Κύπριοι συνθέτες
Κατηγορία:Κύπριοι τραγουδιστές
Κατηγορία:Κύπριοι στιχουργοί
Κατηγορία:Κύπριοι μουσικοί
Κατηγορία:Συμμετέχοντες στο διαγωνισμό τραγουδιού Eurovision με την Κύπρο
Κατηγορία:Βραβευμένοι με Αρίων
Κατηγορία:Κυβέρνηση Νίκου Χριστοδουλίδη 2023
Κατηγορία:Υφυπουργοί Πολιτισμού (Κύπρος)